CELEX: 62020CN0277
Language: ro
Date: 2020-06-24 00:00:00
Title: Cauza C-277/20: Cerere de decizie preliminară introdusă de Oberster Gerichtshof (Austria) la 24 iunie 2020 – UM

21.9.2020   
            
            
               RO
            
            
               Jurnalul Oficial al Uniunii Europene
            
            
               C 313/12
            
         
      Cerere de decizie preliminară introdusă de Oberster Gerichtshof (Austria) la 24 iunie 2020 – UM
      (Cauza C-277/20)
      (2020/C 313/14)
      Limba de procedură: germana
      
         Instanța de trimitere
      
      Oberster Gerichtshof
      
         Părțile din procedura principală
      
      
         Reclamant: UM
      
         Cu participarea: HW, în calitate de administrator al succesiunii lui ZL, Marktgemeinde Kötschach-Mauthen, Finanzamt Spittal Villach
      
         Întrebările preliminare
      
      
                  1)
               
               
                  Articolul 3 alineatul (1) litera (b) din Regulamentul (UE) nr. 650/2012 al Parlamentului European și al Consiliului din 4 iulie 2012 privind competența, legea aplicabilă, recunoașterea și executarea hotărârilor judecătorești și acceptarea și executarea actelor autentice în materie de succesiuni și privind crearea unui certificat european de moștenitor (1) (denumit în continuare „Regulamentul 650/2012”) trebuie să fie interpretat în sensul că, în caz de deces, un contract de donație încheiat între doi cetățeni germani cu reședința obișnuită în Germania cu privire la un bun imobil situat în Austria, potrivit căruia beneficiarul donației are, după decesul donatorului, în temeiul acestui contract și al certificatului de deces al donatorului, în raport cu patrimoniul succesoral, un drept personal de a cere înscrierea în cartea funciară a dreptului său de proprietate, așadar fără intervenția autorității competente, constituie un pact asupra unei succesiuni viitoare în sensul acestei dispoziții?
               
            
                  2)
               
               
                  În cazul în care se răspunde afirmativ la întrebarea anterioară:
                  Articolul 83 alineatul (2) din Regulamentul nr. 650/2012 trebuie interpretat în sensul că reglementează de asemenea validitatea, în caz de deces, a legii aplicabile alese înainte de data de 17 august 2015 pentru a califica un contract de donație drept pact asupra unei succesiuni viitoare în sensul articolului 3 alineatul (1) litera (b) din Regulamentul nr. 650/2012?
               
            
         (1)  JO 2012, L 201, p. 107.